บสย.ออกโรงยกเว้นค่าต๋ง อุ้มเอสเอ็มอี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บสย.รับค้ำหนี้ผู้ประกอบการที่ได้รับผลกระทบฟรีค่าธรรมเนียมปีแรก เน้นคนที่ขอกู้ผ่านธนาคาร
นายพิชิต อัคราทิตย์ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ที่ประชุมคณะกรรมการ บสย. อนุมัติเดินหน้าโครงการให้ความช่วยเหลือผู้ประกอบการเอสเอ็มอี ที่ได้รับผลกระทบจากเหตุการณ์ความไม่สงบจากการชุมนุมทางการเมือง และผู้ประกอบการธุรกิจท่องเที่ยวตามมติ ครม. รวมถึงผู้ประกอบการเอสเอ็มอีที่ได้รับผลกระทบทางอ้อม เช่น กลุ่มที่ส่งสินค้าวัตถุดิบให้ผู้ประกอบการในพื้นที่จำหน่าย 
ทั้งนี้ บสย.ได้แบ่งวงเงินไม่เกิน 5,000 ล้านบาท จากโครงการ Portfolio Guarantee Scheme ระยะที่ 2 ที่มีวงเงินค้ำประกันรวมทั้งสิ้น 3 หมื่นล้านบาท มาค้ำประกันสินเชื่อให้กับผู้ประกอบการซึ่งจะเริ่มเปิดให้บริการตั้งแต่วันที่ 24 มิ.ย.นี้ 
“เราจะเน้นการให้ความช่วยเหลือเฉพาะผู้ประกอบการที่ยื่นขอสินเชื่อผ่านธนาคารพาณิชย์ โดยให้ยกเว้นค่าธรรมเนียมค้ำประกัน สำหรับการค้ำประกันในปี 2553 รวมทั้งยังมีมติให้ยกเว้นค่าธรรมเนียมค้ำประกันในรอบปี 2553 ให้กับเอสเอ็มอีที่เป็นลูกค้าเดิมของ บสย. และทรัพย์สินได้รับความเสียหายจากเพลิงไหม้จากการชุมนุมทางการเมือง โดย บสย. จะได้รับการชดเชยค่าธรรมเนียมค้ำประกันจากการดำเนินมาตรการดังกล่าวในวงเงินไม่เกิน 37.5 ล้านบาท หรือตามที่เบิกจ่ายจริง สำหรับลูกค้าท่องเที่ยวนั้น เบื้องต้นพบว่ามีลูกค้าได้รับผลกระทบเป็นวงเงินสินเชื่อ 200 ล้านบาท” นายพิชิต กล่าว